‘सी’ डिभिजन : महावीरद्वारा सोसियल पराजित
महावीरले सहिद स्मारक लिग ‘सी’ डिभिजनमा आइतबार महत्त्वपूर्ण जित हात पारेको छ । यसका लागि उसले सातदोबाटोको एन्फा कम्प्लेक्समा भएको खेलमा सोसियल वेलफेयरलाई ३–२ ले हरायो ।
काठमाडौँ — महावीरले सहिद स्मारक लिग ‘सी’ डिभिजनमा आइतबार महत्त्वपूर्ण जित हात पारेको छ । यसका लागि उसले सातदोबाटोको एन्फा कम्प्लेक्समा भएको खेलमा सोसियल वेलफेयरलाई ३–२ ले हरायो ।महावीरको जितमा सन्दीप श्रेष्ठ नायक रहे र उनले २ गोल गरे । उनले नवौं मिनेटमा पहिलो गोल गरेपछि ५० औं मिनेटमा दोस्रो गोल थपे । यसबीच मनोज नेपालीले सोसियलका लागि ४८ औं मिनेटमा १ गोल फर्काए ।सुरज थारुले ६८ औं मिनेटमा महावीरका लागि थप १ गोल गर्दै खेल ३–१ को स्थितिमा पुर्‍याए । खेल सकिन २ मिनेट अगाडि शरद राईले सोसियलका लागि १ गोल फर्काए र खेल अन्त्यसम्म रोमाञ्चक रह्यो ।यससँगै महावीरको ५ अंक भएको छ । सोसियलको भने यो पहिलो हार हो । यो नतिजापछि सोसियल पनि पाँचै अंकको स्थितिमा रह्यो । अंक तालिकामा सोसियल छैटौं स्थानमा छ भने महावीर सातौं स्थानमा उक्लेको छ । 